

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *13/3/2*024**

**Εβδομάδα αφιερωμένη στην Πρόληψη της Οστεοπόρωσης**

* Ομιλία με Θέμα: «Αντιμετώπιση της Οστεοπόρωσης και Μετατραυματική Αποκατάσταση»
* Δωρεάν Μέτρηση Οστικής Πυκνότητας

Το ΚΕΠ Υγείας του δήμου μας διοργανώνει εβδομάδα αφιερωμένη στην πρόληψη της οστεοπόρωσης, με διττό στόχο· αφενός την ενημέρωση των πολιτών και αφετέρου την πρόληψη με τη δωρεάν μέτρηση οστικής Πυκνότητας.

Στο πλαίσιο αυτό έχει προγραμματιστεί ομιλία με θέμα: **«Αντιμετώπιση της Οστεοπόρωσης και Μετατραυματική Αποκατάσταση» με ομιλητή τον κ. Γεώργιο Μελά, Φυσικοθεραπευτή.**  Η ομιλία θα λάβει χώρα την **Πέμπτη 21 Μαρτίου 2024**, στις 11 το πρωί, στο Α ΚΑΠΗ του δήμου μας, στην οδό Καλαντζάκου αρ. 7.

Θα ακολουθήσει **δωρεάν Μέτρηση Οστικής Πυκνότητας** **από την Τρίτη 26 έως και την Παρασκευή 29 Μαρτίου 2024**, ώρες: 9.00-14.00, στον χώρο του ΚΕΠ Υγείας, Ηρακλείου αρ. 20, Πλατεία Μακρυγιάννη.

Για **ραντεβού** για τη δωρεάν μέτρηση οστικής πυκνότητας οι ενδιαφερόμενοι/ες μπορούν να επικοινωνούν με το **ΚΕΠ Υγείας του Δήμου μας**, Ηρακλείου 20, Πλατεία Μακρυγιάννη. Αρμόδιο πρόσωπο: Δημήτριος Ανδρούτσος, Επισκέπτης Υγείας, **Τ. 2105690436.**